**Konsta Eemeli Helenius** (s. 11. toukokuuta 2006 Ylöjärvi) on suomalainen jääkiekkoilija, joka pelaa SM-liigajoukkue Mikkelin Jukureissa lainalla Tapparasta. Hän on pelipaikaltaan oikea laitahyökkääjä tai keskushyökkääjä. Helenius laukoo oikealta. Häntä on yleisesti pidetty yhtenä ikäluokkansa lupaavimmista pelaajista ja Heleniuksesta on odotettu ensimmäisen kierroksen varausta NHL:n varaustilaisuudessa 2024.

Ura
---

### Seuraura

Helenius aloitti jääkiekkoilun viisivuotiaana ylöjärveläisessä Uplakersissa. Hän siirtyi varsinaiseen kasvattajaseuraansa Tapparaan omien sanojensa mukaan noin 6–7-vuotiaana. Hän sijoittui kaudella 2020–2021 koko U16 SM-sarjan pistepörssissä toiseksi edellään vain Ilveksen Benjamin Rautiainen. Helenius palkittiin sarjan vuoden tulokkaana Timo Jutila -palkinnolla ja hänet valittiin toiseen tähdistökentälliseen. Kauden 2021–2022 päätteeksi Helenius valittiin U18 SM-sarjan toiseen tähdistökentälliseen.

Kauden 2022–2023 Helenius aloitti Tapparan U20-joukkueessa. Hänet valittiin U20 SM-sarjan lokakuun kuukauden nuoreksi pelaajaksi. Helenius teki alkukaudella 19 ottelussa tehot 8+20=28, kunnes marraskuussa 2022 hän teki Tapparan kanssa kevääseen 2025 asti kestävän SM-liigasopimuksen. Samalla seura lainasi Heleniuksen alustavasti loppukauden kattavalla sopimuksella Mikkelin Jukurien SM-liigajoukkueeseen. Hän teki siellä miesten pääsarjadebyyttinsä vain 16-vuotiaana Mestarien liigan pudotuspelien ensimmäisen kierroksen toisessa ottelussa 22. marraskuuta 2022 vieraissa sveitsiläistä Fribourg-Gottéronia vastaan. Helenius merkittiin Jukurien 13. hyökkääjäksi. Hän sai ottelussa jääaikaa 7.45 minuuttia. SM-liigadebyyttinsä Helenius teki 25. marraskuuta 2022 vieraissa JYPiä vastaan. Hänet merkittiin Jukurien kolmosketjun oikeaan laitaan Quinton Howdenin ja Daniel Mäkiahon viereen. Helenius sai ottelussa jääaikaa 15.58 minuuttia ja hänelle merkittiin teholukema –1. Liigauransa avausmaalin Helenius teki neljännessä ottelussaan 3. joulukuuta 2022 Saimaan Palloa vastaan, kun hän viimeisteli Jukureille 4–1-loppulukemat vastustajan tyhjään maaliin. Heleniuksesta tuli 16 vuoden, kuuden kuukauden ja 22 päivän ikäisenä SM-liigahistorian kaikkien aikojen kuudenneksi nuorin maalintekijä. Helenius sai ottelussa myös kakkossyöttöpisteen Ondřej Kovařčíkin tekemään maaliin. Kaikkiaan hän pelasi tulokaskautensa aikana 33 runkosarjaottelua tehopistein 3+8=11. Helenius myös voitti Tapparassa U20 Suomen-mestaruuden, sillä hän oli seuran sopimuspelaaja ja sai ennen lainasopimustaan riittävän määrän otteluita.

Huhtikuussa 2023 Heleniuksen uutisoitiin jatkavan Jukureissa lainalla Tapparasta myös kaudella 2023–2024. Hän teki SM-liigauransa ensimmäisen kypärätempun 7. helmikuuta 2024 sopimusseuraansa Tapparaa vastaan. Heleniuksen toinen maali syntyi ylivoimalla ja se jäi Jukurien voittomaaliksi. Kolmannella osumallaan hän viimeisteli joukkueelle 4–1-voiton vastustajan tyhjään maaliin. Saku Tukiainen valitsi Heleniuksen ottelun Alumnien tähtien ykköstähdeksi.

### Maajoukkueura

Helenius pelasi alle 20-vuotiaiden MM-kilpailuissa vuonna 2024 myös alle 18-vuotiaiden MM-kilpailuissa vuonna 2023. Hänellä oli turnauksen paras aloitusprosentti (65,52%). Helenius pelasi myös World U-17 Hockey Challengessa vuonna 2022, jolloin hän voitti pronssia. Helenius voitti Suomen sisäisen piste- ja syöttöpörssin tehoilla 2+9=11.

Helenius valittiin Pohjola-leirin tähdistökentälliseen vuonna 2022. Yhteensä hän on pelannut 18 nuorten ja 29 poikien maaottelua. Helenius on toiminut myös Suomen alle 16-vuotiaiden maajoukkueen kapteenina.

Pelityyli
---------

Heleniusta Suomen ikäkausimaajoukkueissa valmentanut Marko Kauppinen on kuvaillut Heleniusta erittäin luisteluvoimaiseksi sekä hyvät hyökkäysvaistot ja hyökkäystaidot omaavaksi pelaajaksi. Kauppisen mukaan hänellä on kehitettävää maalinedustapelaamisessa, röyhkeydessä ja kaksinkamppailun kovuudessa. Helenius on itse maininnut omiksi vahvuuksikseen peliälyn, kiekollisen pelaamisen ja monipuolisuuden. Omiksi kehityskohtaikseen hän on maininnut nopeuden, laukaisutehon ja voiman.

Muuta
-----

Heleniuksen isoveli Kalle pelaa hyökkääjänä Jukurien U20-joukkueessa ja hän on debytoinut myös seuran SM-liigajoukkueessa. Myös heidän pikkuveljensä Kasperi Helenius pelaa Tapparan junioreissa. Veljesten isä Tero Helenius pelasi jääkiekkoa A-junioriksi asti. Hän valmensi Konstan joukkueita koko hänen junioripolkunsa ajan. Konsta Helenius harrasti lapsena myös yleisurheilua ja jalkapalloa.

Helenius opiskelee etänä merkonomiksi Tampereen seudun ammattiopisto Tredun urheilulinjalla.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2022–2023 | Tappara | U20-SM | 19 | 8 | 20 | 28 | 10 | – | – | – | – | – | U18 | 5 | 2 | 4 | 6 | 0 |
|  | Jukurit | SM-liiga | 33 | 3 | 8 | 11 | 8 | – | – | – | – | – |
| 2023–2024 | Jukurit | SM-liiga | 51 | 14 | 22 | 36 | 10 | 6 | 2 | 4 | 6 | 4 | JMM | 7 | 1 | 1 | 2 | 2 |
| 2 kautta | yhteensä | SM-liiga | 84 | 17 | 30 | 47 | 18 | 6 | 2 | 4 | 6 | 4 |

Lähteet
-------

* Konsta Helenius The Internet Hockey Databasessa (englanniksi)
* Konsta Helenius Eurohockey-sivustolla (englanniksi)
* Konsta Helenius *Elite Prospects*. Everysport Media Group AB.  (englanniksi)

### Viitteet

1. ↑  Hele (@heleniuskonsta) • Instagram photos and videos
2. ↑  Kuisma, Joonas: Suomen NHL-suurlupaus Konsta Helenius, 17, löi isänsä kanssa vedon, joka kertoo kaiken – "Alkoi käydä iskää sääliksi" *is.fi*.  6.12.2023. Sanoma Media Finland Oy. Viitattu 26.1.2024.
3. 1 2  Treduun valitut *tredu.fi*.  16.6.2022. Tampereen seudun ammattiopisto Tredu. Viitattu 23.4.2023.
4. 1 2 3 4 5  Konsta Helenius *Elite Prospects*. Everysport Media Group AB.  (englanniksi)
5. 1 2  Lucas Nordsäter vahvistamaan Jukurien puolustusta - Konsta Helenius lainasopimuksella hyökkäykseen *jukurit.fi*.  21.11.2022. Jukurit HC Oy. Viitattu 24.11.2022.
6. 1 2 3 4  Heikkinen, Antero: Konsta Helenius on ottanut ison loikan jääkiekkoilijana – Nuoren Jukuripelaajan lainapesti Mikkelissä jatkuu kauden 2024 loppuun *mikkelinkaupunkilehti.fi*.  4.1.2023. Kaakon Viestintä Oy. Viitattu 23.4.2023.
7. ↑  Elite Prospects - U16 SM-sarja Stats 2020-2021 *eliteprospects.com*. Everysport Media Group AB. Viitattu 24.11.2022. (englanniksi)
8. ↑  Mennander, Pasi: Tapparan Konsta Helenius nimettiin U20 SM-sarjan lokakuun parhaaksi nuoreksi pelaajaksi *leijonat.fi*.  1.11.2022. Suomen Jääkiekkoliitto ry – Finlands Ishockeyförbund rf. Viitattu 24.11.2022.
9. ↑  Tappara kiinnitti huippulupauksen pitkällä sopimuksella *tappara.fi*.  21.11.2022. Tamhockey Oy. Viitattu 24.11.2022.
10. ↑  Matches *championshockeyleague.com*.  22.11.2022. Champions Hockey League (CHL) AG. Viitattu 24.11.2022. (englanniksi)
11. ↑  Matches *championshockeyleague.com*.  22.11.2022. Champions Hockey League (CHL) AG. Viitattu 24.11.2022. (englanniksi)
12. ↑  JYP - Jukurit, 25.11.2022 *liiga.fi*.  25.11.2022. Jääkiekon SM-liiga Oy. Viitattu 25.11.2022.
13. ↑  JYP - Jukurit, 25.11.2022 *liiga.fi*.  25.11.2022. Jääkiekon SM-liiga Oy. Viitattu 25.11.2022.
14. ↑  Liiga Twitterissä *twitter.com*.  5.12.2022. Jääkiekon SM-liiga Oy. Viitattu 5.12.2022.
15. ↑  Jukurit - Saipa, 3.12.2022 *liiga.fi*.  3.12.2022. Jääkiekon SM-liiga Oy. Viitattu 3.12.2022.
16. ↑  Teiskonlahti, Kirsi: Tapparan nuoret juhlivat Suomen mestaruutta 19 vuoden tauon jälkeen – pokaalin nostaminen toi tunteet pintaan: "Laittoi vähän kyyneltä silmään" *aamulehti.fi*.  5.4.2023. Alma Media Suomi Oy. Viitattu 26.6.2023.
17. ↑  Markus Oden jatkaa Jukurien hyökkäyksessä myös kaudella 2023-2024 *jukurit.fi*.  12.4.2023. Jukurit HC Oy. Viitattu 23.4.2023.
18. ↑  Jukurit - Tappara, 7.2.2024 *liiga.fi*.  7.2.2024. Jääkiekon SM-liiga Oy. Viitattu 7.2.2024.
19. ↑  Elite Prospects - Finland U17 *eliteprospects.com*. Everysport Media Group AB. Viitattu 24.11.2022. (englanniksi)
20. ↑  Mennander, Pasi: Konsta Helenius kantoi C-kirjainta "nollakutosten" ensimmäisessä maaottelussa: "Joukkue teki kovaa duunia" *leijonat.fi*.  8.10.2021. Suomen Jääkiekkoliitto ry – Finlands Ishockeyförbund rf. Viitattu 24.11.2022.
21. ↑  Kalle Helenius *Elite Prospects*. Everysport Media Group AB.  (englanniksi)
22. ↑  Tero Helenius *Elite Prospects*. Everysport Media Group AB.  (englanniksi)

Jukurit – SM-liiga
6 Nordsäter |
7 Engebråten |
8 Soini |
10 Butkovskiy |
11 Leppänen |
15 Arkko |
15 Ka. Helenius |
17 Mäkinen |
18 Sandvik |
19 Häkkilä |
20 Puistola |
23 Nässén (**A**) |
25 Jormakka (**C**) |
26 Immonen (**A**) |
28 Peltomäki |
29 Frilander |
32 Hynninen |
34 O. Kovařčík |
36 Ruusu |
40 Korhonen |
41 Pasanen |
54 Piitulainen (**A**) |
60 Lundgren (**A**) |
71 Romppanen |
77 Mäkiaho |
87 M. Kovařčík |
88 Huuhtanen |
91 Ko. Helenius |
92 Salonen |
95 Batņa |
98 Larsen  

Valmentajat Jokinen – Lydman – Helenius – Hyvärinen – Forssell – Mäntylä